Ústí nad Labem

Ústí nad Labem é unha cidade do noroeste da República Checa, capital da rexión administrativa de Ústecký. Atópase a 30 quilómetros da fronteira alemá e a 88 de Praga. No ano 2019 tiña 92.952 habitantes, sendo a oitava cidade máis poboada do país.

É un dos centros industriais máis importantes do país, ademais de ter un dos portos fluviais máis activos da rexión. É tamén un importante nodo ferroviario.

 Etimoloxía 
O nome de Ústí nad Labem provén da lingua checa antiga, en concreto das palabras ustie (''desembocadura'') e Labe (río Elba). Literalmente significa ''Desembocadura sobre o río Elba'', en referencia á unión dos ríos Bílina e Elba. 

O nome en checo foi latinizado coma Usk Super Albium e posteriormente xermanizado coma Aussig ou Außig. Logo da independencia de Checoslovaquia en 1918, a cidade era coñecida en inglés coma Aussig, aínda que tamén era común o nome de Aussyenad e Oustí Nad Labem.Encyclopædia Britannica, Ninth Edition/Aussig 

Os habitantes adoitan usar a forma curta Ústí para referirse á cidade.

 Notas 

Véxase tamén
 Ligazóns externas 
 Páxina web oficial de Ústí nad Labem  

Categoría:Cidades da República Checa